Maktab Rendah Sains MARA Parit

Maktab Rendah Sains MARA Parit (singkatan: MRSM Parit) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di Parit, dalam daerah Perak Tengah di negeri Perak. Maktab ini merupakan MRSM ke-7 di Perak dan yang ke-48 di Malaysia. Maktab yang dibina atas tanah ladang getah yang berleluasan 54 ekar ini terletak 2km dari pekan Parit dan 36km dari bandar Ipoh

 Sejarah 

 Penubuhan maktab 
Pada 21 Mei 2012 mula beroperasi dengan jumlah guru dan kakitangan seramai 45 orang. Seramai 251 orang pelajar kumpulan pertama yang terdiri daripada pelajar tingkatan 1 dan tingkatan 4 telah didaftarkan di maktab ini pada 18 Jun 2012.

Pada tahun 2013, MRSM Parit mula melaksanakan program dwisijil iaitu gabungan kurikulum kebangsaan (SPM) dan International General of Secondary Education (IGCSE).

 Senarai pengetua 
 Nama Mula berkhidmat Tamat berkhidmatTuan Hj Abd Majid bin Abd Ghani21 Mei 20123 Ogos 2015En. Kherman Shah bin Ibrahim14 September 201512 Jun 2017En. Ismail bin Deraman13 Jun 201715 Disember 2019Tuan Hj. Nazrul Hisham bin Mohamad Tahir 23 Disember 201926 November 2023Pn. Arifah Ilyana Binti Abdul Rahman27 November 2023 -

 Lagu rasmi 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

 Rujukan 

Lihat juga
 Maktab Rendah Sains MARA
 Majlis Amanah Rakyat

Parit
Kategori:Sekolah menengah di Perak